6 Esi míenye Mawu fe hadɔwɔlawo ta la,+ míele nu xlɔ̃m mi hã be miagaxɔ Mawu fe amenuveve la evɔ ada taɖodzinu si le eŋu ya fu o.+2 Elabena egblɔ be: “Meɖo to wò le amenuveɣi, eye mekpe ɖe ŋuwò le xɔxɔgbe.”+ Kpɔ ɖa! Fifia koŋ ye nye amenuveɣi la. Kpɔ ɖa! Fifiae nye xɔxɔgbe la.3 Míewɔa naneke si azu nuɖiaɖia le mɔ aɖeke nu o, ale be woagakpɔ vodada aɖeke le míafe subɔsubɔdɔ la ŋu o;+4 ke boŋ míeɖea mía ɖokui fiana le mɔ sia mɔ nu be míenye Mawu fe subɔlawo,+ le dzidodo geɖe me, le xaxawo me, le hiãkamewo me, le fukpekpewo me,+5 le fofowo me, le gamenɔnɔwo me,+ le zitɔtɔwo me, le dɔ sesẽ wɔwɔ me, le zãdomadɔlɔ̃e me, le dɔmeɣeɣiwo me;+6 to dzadzɛnyenye me, to sidzedze me, to dzigbɔgbɔ blewu me,+ to dɔmenyonyo me,+ to gbɔgbɔ kɔkɔe me, to lɔlɔ̃ si me alakpa mele o me,+7 to nyatefetoto me, to Mawu fe ŋusẽ me;+ to dzɔdzɔenyenye fe aʋawɔnu+ siwo le ɖusi* kple mia me* la me,8 to bubudeameŋu kple bubumadeameŋu me, to nya vɔ̃ kple nya nyui gbɔgblɔ tso mía ŋu me. Wobua mí ameblelawoe, evɔ nyatefetɔwoe míenye,9 wobua mí abe ame siwo womedze sii o ene, evɔ wodze si mí hafi, wobua mí abe ame siwo le kukum* ene, gake kpɔ ɖa, míele agbe,+ wohe to na mí, gake wometsɔ mí de asi na ku o,+10 wobua mí abe ame siwo le nu xam ene, gake míekpɔa dzidzɔ ɣesiaɣi, abe ame dahewo ene, gake míenaa ame geɖewo zua kesinɔtɔwo, abe ame siwo si naneke mele o ene, evɔ nuwo katã le mía si hafi.+11 Míeke nu gblɔ nya sia nya na mi, Korintotɔwo, eye míeʋu míafe dziwo na mi gbadzaa.12 Míexaxa le míafe lɔlɔ̃ na mi me o,+ ke boŋ miawoe xaxa le miafe lɔlɔ̃ na mí me.13 Eya ta mele nu fom na mi abe vinyewo ene be, nu si miawɔ atsɔ aɖo etefee nye be, miawo hã miʋu miafe dziwo me gbadzaa na mí.+14 Miganɔ kɔkuti ɖeka te kple dzimaxɔsetɔwo o.+ Elabena hadede kae le dzɔdzɔenyenye kple sedzimawɔmawɔ dome?+ Alo ɖekawɔwɔ kae le kekeli kple viviti dome?+15 Azɔ hã, ɖekawɔwɔ kae le Kristo kple Belial* dome?+ Alo kadodo kae le xɔsetɔ kple dzimaxɔsetɔ dome?+16 Eye ɖekawɔwɔ kae le Mawu fe gbedoxɔ kple trɔ̃wo dome?+ Elabena Mawu gbagbe la fe gbedoxɔ míenye;+ abe ale si Mawu gblɔe ene be: “Manɔ wo dome,+ eye mazɔ wo dome, manye wofe Mawu, eye woanye nye dukɔ.”+17 “‘Eya ta mido go le wo dome, eye miɖe mia ɖokui ɖa,’ Yehowa* ye gblɔe, ‘eye midzudzɔ asikaka nu makɔmakɔ la ŋu’”;+ “‘eye maxɔ mi.’”+18 “‘Eye manye mia fofo,+ eye mianye vinyeŋutsuwo kple vinyenyɔnuwo,’+ Yehowa* Ŋusẽkatãtɔ lae gblɔe.”
ewe_Latn